OpenLLM-France/wikimedia huggingface dataset:
# Trogadek (An Uhel)

Oberennoù damheñvel pe handelvoù all zo ivez, gwelout Trogadek.
| ◄ Ar plac’hik hag ine hi mamm | Trogadek | Ar bleizdi-mor ► |
’Baoe m’eo maro Trogadek,
Den en he di na euz padet.
 Ur belek iaouank a Leon,
Un den gardiz, kriz a galon,
 A oa deut un dewez d’he di,
Espres ewit hen konjuri.
 Ar belek iaouank c’houlenne,
Euz Trogadek, p’hen konjure :
 — Trogadek, d’in-me lavaret,
Pe-re ’nn torfedou oc’h euz gret ? —
 — Tric’houec’h vloas ’zo, mar na euz c’hoaz,
’Baoe m’on ’n ifern losket poaz! —
 — Gaou a lavaret, Trogadek,
Rag n’euz ket ter zun tremenet ;
 Eman ar varw-skanv war ho pe,
Abaoe ho servij eiz de. —
 — Mar ’man ar varwskanv war ma be,
M’ ho ped, hen lammet ac’hane ;
 N’ roët ket din dour-benniget,
Nemet kreski ma foan na ret. —
 — Trogadek, d’in-me lavaret,
Petra ’zo kaoz ma ’z oc’h daonet ? —
 — Keit ’zo ’tre Brest ha Leznevenn,
Am euz laeret gant ma gwalenn ;
 Am euz laeret a serj Paris,
O chacha m’ gwalenn war hi giz.
 P’am bije gwerzet ter gwalenn,
Nemet diou-anter na drohenn ;
 Nemet diou-anter na drohenn, Ma werzenn pemp skoed ar walenn.
 Un ti newez am euz savet, Gant ’nn arc’hant drouk akuizitet ;
 Gant ’nn arc’hant drouk akuizitet, Me garrie he lein war he oaled !
 Ar men huella ’nn izella !…… Allas ! diwezad ’on brema.
It d’ar ger, laret d’am friet,
Donet d’ann ifern d’am gwelet ;
 Donet d’ann ifern d’am gwelet,
Pa vo arru n’ zistroo ket.
 Mar karrie bout rot hep-goud d’in
Ann aluzon ebars hi zi,
 ’Vije unan hon daou zalwet,
Brema hon daou ez omp kollet ! —
 — Ha penaoz reï a-hep-goud d’ec’h ?
War ar bara oa alc’houezet,
 War ar bara oa alc’houezet Ar bleud el laouer oa merket ; —
 — Hag ’vije ’r bara alc’houezet, Hag ar bleud el laouer merket ;
 Hag ar bleud el laouer merket,
Ann ed en arc’h na zellenn ket ! —
Kanet gant Mari-Yvonn AR ROUE, 70 vloas. Plouaret, 1867.
# Tro bourk Lokirek

| Tro bourk Lokirek | Bugaleach Bilzig. E c’hinivelez ► |
Bilzig a oa ginidik a Lokirek, eur barroz vihan a eskopti Treger. Heuliet, hed ar mor, hent ar valtouterien, hag e kavfet anei en plegig an torrod, etre beg an Enez-Wenn ha beg ar Roc’h-Vran. Eno eman, en traon gra Pennenez : bevennet eo gant porz ar bagou hag ar palud, an ôd Gwenn-Veur ha Porz Biliek. Diazeet he deus he zïer war eun dachennig ledan, ledanoc’h eun tammig ha palv ho torn, nemet palv ho torn a vefe ken ledan ha tok an Teusk noz a sponte ar gaezed war mêzou Boc’h.
Warnei ’ta, ha war he c’hreiz : Iliz ar barroz. Dishenvel oc’h an ilizou all ?… A dra zur, ma selaouet tud ar vro : stourm a rafont ouzoc’h, ha start, penôs n’an neus, tro-war-dro, iliz ken kaer hag o iliz, tour ken dantelezet hag o hini, kleier da gana ken seder, ken dudius hag o re.
En he c’hichen, kelc’het gant eur harz skô eus eun tu, eus eun tu all gant eur voger : ar prespital ; an ti, savet e-kreiz al liorz, a guz e fasadenn wenn dindan deliou eur weenn fiez.
Aman, du-hont, tïer ar besketerien, hadet e-touez ar gerreg, war ribl an trêz, ha, kuzet gant deliou eur bodad tilh, tïer ar valtouterien ha kazarn ar zoudarded.
War penn ar c’hra, maner an ôtrou kont Tremedern, maner Penn-ar-Run, kastell Brechou. An ôtrou hag an itron a rê eno o ziegez gant o daou vugel e-pad an hanv ; deut ar goanv ec’h ênt da gastell Tremedern, en koajou bras ar Jaou. Kastell Brechou ’ta a zave e dourell a-us gwe bras ar c’hoad tilh a c’holoe ar run, adalek an Trez-Gwenn betek mengleuiou Keraudren.
Dirakan war beg ar Palud, touzet evel eur penn katarek, ar vilin-avel, hag an ti gward, hag, a-rez ar mor, ar Fort gant e c’houec’h pez kanol. Brezel gant ar Zaozon, soudarded ’leiz ar c’hazarn, soudarded en-dro d’ar c’hanoliou.
Ha setu ganimp grêt tro ar bourk.
En porz ar bagou, diou c’hober hag eun toullad bagou pesketa : bras ha bihan, astennet int war an trêz, o c’hortoz ar mor da zont d’o zihuni. Ha dre-holl ar mor, ar mor a-wechou madelezus, karantezus evel eur bugelig, peurliesa rust ha dirollet.
Eno ’ta, en unan eus an tïer bihan-ze, harp ouz eur garreg, goloet e dôenn a drêz, trêz betek toull an nor, — e c’hanas Bilzig. It e-barz, va den mat, antreit, Bilzig ne deuio ket d’ho lakaat er-mêz : maro eo, ar paour kêz, pell, pell amzer ’zo. Va zad-koz (Doue d’e bardono !) a gontas d’in, eun devez ma oamp oc’h ober eur bale — tro ar Palud — penôs e dad d’ean a oa bet eur c’hamarad bras da Vilzig. Marvad e oa eun tammig eus hon c’herent, ha dre-ze, e di a zo koueet en hon danve.
— Azeet en ho koaze, setu eur skaon. Aman omp brao meurbed evit ober eur gôzeadenn, rak, herve, m’her gwelan, falveout a ra d’eoc’h klevet buhe Bilzig. Tanit ho korn, ha, goude, me a gonto anei d’eoc’h.
# Ar Satisfaction

| ◄ An Examen a gonscianç | Ar Satisfaction | Ar Purgatoar ► |
Doue a so mæstr d’on pardoni hac er fæçon ma pligeo gantàn. Peguement benac na vemp quet capabl da satisfiàn d’e justiç divin, e c’hellomp couscoude en ober dre verito on Salver biniguet J. C., peini en deus safisfiet evidomp. Mæs ar satisfaction eus on Salver n’en deo apliquet dimp er sacramant a binigen nemet voar ar gondition ma satisfifomp on-unan en quement ma zeo possubl dimp.
Ar Vadiziant, evel m’on deus-àn laret, a effaç hac ar psc’het, hac ar boan dleet d’ar pec’het. Ar binigen a effaç ar boan eternel, mæs na effaç quet ordinal ar boan temporel dleet d’ar pec’het. Lezel a ra gant ar pec’her an obligation da ober pinigen hervez grevusdet e bec’hejo. Doue a ra ar rest voar ar pez so possubl d’an den. David a glevas a c’heno ar prophet penaus e voa pardonet e bec’hejo, couscoude o goëlas epad e vuez, e quemeras ur gorden reun, hac e savas bemnos evit pedí. Rouantelez an env a so da c’honit ; ma ne reomp pinigen, eme on Salver, e perissomp oll. Ar Gontrírion, ar Govezion eo al lodenno essantiel eus ar sacramant a binigen, ar satisfaction en rent parfæt. Ret eo repari an injur greet da Doue ha d’on nessàn dre ar beden, ar yun, an aluson hac an œuvro mad-all. D’ar C’hovezour eo fixàn ar binigen ; ar penitant a dle e c’hober exactamant hac ajouti a volontez vad evit calmi coler Doue. An Tado santel a lavar eo ur muntr d’ur C’hovezour manqua da broportioni ar binigen d’ar pec’het ; hac ar C’honcil a Drant a lavar penaus ur Belec a rafe-se, pel da disamari ar pec’her, en em amarfe e unan en ur renti compliç eus e bec’hejo. N’en deo quet suffisant en em humiliàn, yun, pedi, ober an aluson ; ret eo quitaat ar pec’het. Ober goab a Doue, bezàn gaouyad hac hypocrit a ve goulen pardon hac ober ar van da ober pinigen eus a bec’hejo pere a guerer c’hoas ha ne c’houlenner quet da guitaat. Den na dle, n’en deus cas peguent just e alfe bezàn, sortial a vuez ar bed-màn ep pinigen. Greet eta oc’h hini er stad a c’hraç, pe en ur guir glac’har da vezàn offanset Doue. Mar oc’h eus groet gaou ous o nessàn, reparet ; raс a-nez an oll satisfaction a ve faus hac inutil. Ar Govizion, ar Gontrition, ar satisfaction hac Absolven ur Belec aprouvet a ra ar sacramant a Binigen. Doue da roï dimp ar c’hraç d’en receo evel ma zeo dleet. Evurus da ober on silvidiguez dre e garantez dreist muzur evidomp ha quen couls marc’hat !
# Ar Scritur sacr

| ◄ Ar Vuez eternel | Ar Scritur sacr | An Dradition ► |
Ar Scritur Sacr eo comso Doue scrivet er Bibl, hac a gompren a levro eus an testamant ancien pe al lezen ancien, hac ar re eus an testamant nevez pe lezen J. C. Tout int inspiret gant ar Speret Santel. En testamant ancien a so pevar sort levro : re ar lezen, re an histoar, re var veulodi pe ar gomportamant, ha re ar prophetet. Al levro eus an testamant nevez a so an Aviel scrivet dre bevar Avieller, sant Vaze, sant Marc, sant Luc ha sant Yan. Acto an Ebestel, scrivet gant sant Luc ; Lizero an Ebestel, da c’houzout eo, pevarzec eus a sant Paul : unan d’ar bobl a Rom, diou d’ar bobl a Gorinth, unan d’ar Galatet, unan d’an Ephesianet, unan d’ar Philippinet, diou d’ar bobl ar thessaloni, unan d’ar Colossianet, diou d’e discipl Timothee, unan da Tite, unan da Philemon, hac unan d’an Hebreanet. Bezàn so ouspen seiz lizer eus an Ebestel, pere a henver catholiq, abalamour ne dint quet evel re sant Paul, adresset da Iliso particulier. Chetu-int-y amàn : Unan eus a sant Jacques, diou eus a sant Pêr, teir eus a sant Yan, unan eus a sant Jud ; hac anfin an Apocalips pe ar revelation eus a sant Yan.
Bezàn so cals a gristenien pere dre ignoranç ne ellont quet profita eus ar Scritur Sacr ; mæs bezàn so ive c’hoas cals pere dre ourgouil hac antêtamant a ve noasus evite lenn ar Scritur Sacr. Chanch a reont er guisse, eme sant Augustin, en poezon, ar remed eus ho c’hlevejo spirituel.
An Ilis a so carguet gant J. C. da gonservi e gomzo divin, ha d’o explica d’e bugale pere a dle ho lenn gant cals a respet, gant humilite hac obeissanç, profita eus ar pez a gomprenont, cridi ha respeti ar pez ne gomprenont quet, hac en em soumeti en tout da jugeamant an Ilis.
# Ar Sacrilech

| ◄ Ar Superstition | Ar Sacrilech | Ar Fe ► |
Ar Sacrilech a so ur c’hrim dre beini e profaner an treo santel pe consacret da Doue, evel ar plaço santel, an Iliso, ar chapelo, ar Været, ar C’houencho, ar sacramancho, ar pedenno eus an Ilis, ar Scritur sacr, an Imajo, ar C’hroasjo, ar relego, ar Vessel sacr : an Ornamancho ; goal dreti an dud consacret da Doue, etc. Mæs ar brofanation indign eus ar sacramant adorabl eus an auter eo ar brassàn sacrilech… Piou benac a gar Doue, en deus carantez ous quement tra so en e servich. Doue a buniss alies er bed-màn memes an dud sacrilech.
# Ar Satyr hac ar Paysant.

| ◄ Al Labourer hac e Gole. | Ar Satyr hac ar Paysant. | Ar C’hole hac ar Raz.  ► |
FABL 106.
Ar Satyr hac ar Paysant.
Eur paysant en devoa cavet
Er forest eur satyr yenet.
True ontàn a gemeras ;
D’e dy gantàn en digassas
Hac en lacqât da azea
En qichen an tan da domma.
Pa voaint var an ent o vonet
Ar satyr en devoa goelet,
Ar paysant-ze, o c’hoeza
E zaouarn evit ho zomma.
Pa voa eus an doll, adarre
E voelas penaus e c’hoeze
En e zoub evit e yena.
Doue d’am divoal, emezàn,
Deus an dud doubl ! hac e zavas :
Neuse ractal e zortias.
Sans moral.
Dre ar satyr omp avizet
Deus on tol ne gemeromp qet
Eun den a vo doubl a gomso
Ha deus an daou du a droc’ho ;
Rac bea eo noazus ha fall
Couls d’e vignon ha da eun all ;
M’en em accommod alies
D’hor zantimant dre flateres,
Ha qen couls d’hon inimiet,
Dre eur vechantiri parfet.
# Ar Sacramancho

| ◄ Ar Barados | Ar Sacramancho | Ar Golo biniguet ► |
Ar sacramancho eus al lezen nevez a so signo visibl instituet gant on Salver biniguet J. С. evit sanctifian on ineo. Un articl eo eus on fe penaus J. C. en deus instituet ar sacramancho. Seiz a so na muy na neubeutoc’h en Ilis un Doue ; hac ar C’honcil a Drant a brononç excumunuguen a enep piou benac a nac’h ar virionez se. Ar seiz Sacramant-se eo, Badiziant, Confirmation, Pinigen, Sacramant an Auter, Sacramant an Noüen, Urz, ha Priedeles. Ar memes Concil a brononç excumunuguen a enep piou benac a lavaro eo quen din an eil sacramant hac eguiie. Sacramant an Auter eo ar muyan din ; rac compren a ra corf, goad, ine ha divinite on Salver J. C. En eil renq emàn ar Vadiziant evel an necesseràn. En drede an Urz hac ar Confirmaion, abalamour d’ar berfection a reont d’ar c’hristen. Anfin ar Binigen, ar Briedeles hac an Noüen a so er bevare renq. Jesus-Christ evel Doue ha den a ro d’ar Sacramancho oc’h oll vertu hac effet. Instituet en deus aneze evit effaci ar pec’hejo, en ur applica dimp ar merit eus e varo hac e bassion, hac evit ma vezo anaveet ar gristenien dre ar merco visibl-se eus ar religion. Matier ar sacramant eo ar sign visibl en pep sacramant, comso ar ministr eo form ar sacramancho. Ar pouar da administra ar sacramancho a so lod eus ar pouario roet gant J. C. d’an Ebestel. Bezàn so sacramancho a ve administret gant an Escop, evel ar Gonfirmation hac an Urz ; re-all gant ar Veleyen : mæs an oll a ell badezi en cas a necessite.
An treo sacramantal a so certen treo pe pedenno santifiet gant an Ilis evit santifiàn ar bobl. Orans, tinctus, edens, confessus, dans, benedicens ; ar voer latin-se o merq oll.
1. Pedi. Ar Bater, ar pedenno public eus an Ilis, squei voar e estomac dre c’hlac’har evel er Gonfiteor, etc.
2. An Aspersion. Pa guemeret dour biniguet evit ober sign ar Groas.
3. Ar bara biniguet. 4. Ar govision public d’ar yaou guemblit, hac ar Gonfiteor en commançamant an Oferen. 5. An aluson. 6. Benediction un Escop pe un Abad.
An œuvro santel-se ne dint quet sacramant ; ne effaçont quet dreize oc’h unan ar pec’hejo veniel, mæs en ober a reont hervez disposition an hini a deu d’o fraticàn. An histoar a raport meur a viracl aruet dre ar pratic eus an treo santel-se ; mæs ret eo o fraticàn en unite gant an Ilis ; e maez an unite-se n’en deus na benediction na silvidiguez.
# Ar Scandal

| ◄ Pardon an enemiet | Ar Scandal | Ar Vedizanç ► |
Ar scandal pe ar goal exempl a so ur muntr eus an ine. Graç an Autro Doue eo buez on ine ; mar greomp eta d’an nessàn coll graç Doue, e zomp muntrerien eus e ine. Ar scandal a so ur goms pe un action fall, pe en deus an apparanç da vezàn fall, ha dre-se a ell bezàn d’ar re-all un occasion da offanci Doue ha da goll oc’h ine. Dre exempl, coms a rer a enep ar reigion, an devotion, ar chastete, ar charite, etc. Rei a rer ali evit an drouc, pe en ordren ; an treo se tout a so pec’het a scandal. Ober a rer actiono fall en presanç re all ; quement-se so scandalus. Ar goms ne ra nemet rei mouvamant ; an exempl a draïn. Sant Paul n’en dige quet debret a guicq en presanç ar re a sonche e voa un dra difennet. Bezàn so evit guir sperejo estropiet pere a ve scandaliset dre ar pez n’en deus quet a apparanç a scandal ; hennes so ur scandal recevet ha non pas unan roet. Ur sort tud n’o deus d’en em glem nemet aneze oc’hunan. Bezomp en pep lec’h ar c’huez-vad a J. C., ha lequeomp evez da laret na da ober netra a guement a ve occasion d’en offanci.
# Ar Seizenn Eured

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Seizen Eured (1846)
* Seizen Eured (1867)
* Seizen Eured (1883)
# Ar Salver ez omp o c’hortoz

Oberennoù damheñvel pe handelvoù all zo ivez, gwelout Ar Zalver ec’h omp o c’hortoz.
| ◄ Jezuz ’lavar d’imp pedi | Ar Salver ez omp o c’hortoz | Deut, Salver ar bed ► |
* Diskan.
* Rorate, cœli, desuper, et nubes pluant justum.
* Ar Salver ez omp o c’hortoz,
* Pegoulz eus lein ar baradoz
* E tiskeno d’hon dizammañ
* Diouz ar bec’h a dougomp amañ ?
* C’hoant-bras hon eus holl koulskoude
* E parfe ’-us d’imp ar beure :
* Tenval ha spontus eo an noz
* Abaoe pec’hed hon tud-koz.
* O ! dont a ray hep pelldale
* ’Vel bugel ’-touez e vugale :
* Nerz a roy d’imp ha sklerijenn,
* Ma fell d’imp ober pinijenn.
* D’eun arc’hael gant Doue kaset
* Betek he zi e Nazared,
* Ar Werc’hez Vari respontas :
* « Mat eo, Mamm ’vin d’ar Mesiaz. »
* Eur steredenn en oabl glas-pers
* Etrezek ar Jude a gerz ;
* War he lerc’h prinsed a-bell bro,
* A weler o tont war-eun-dro.
* War Vetleem, eus an Nenvou,
* An Aelez a daol o sellou :
* Eur veuleudi o deus desket
* Na oa ket bet biskoaz klevet.
* Krouer ar bed, c’houi adarre
* Zo douget evit ho pugale ;
* D’eoc’h ha da Jezuz ’n e gavell
* Hon eus hast da gana Nouel.
# Ag er Visiteu

| ◄ Ag er grad vad e zeliamb discoein da Zoué eit er madeu en dès groeit temb | Ag er Visiteu | Ag en Diviseu ► |
EXAMPLE Mari, ér visit a ra d’hé haniterhue Elisabeth, a zeliehai réglein er fæçon ma teliamh hum gomportein guet en dut ag er bed.
Deustou, ma oai mam en Eutru Doué, er Uirhiés humble-zé ne orto quet ma tei Elisabeth d’hé visitein er guetan : hi a gondann dré~zé faus inour quement a dut jalous ag ou rang, péré a zisput perpet péhani vou er hetan.
Mæs péh ræson a angage Mari d’obér er visit-cé ? N’er groa meit dré religion.
Er guriosité, er vanité, en amour-propre a zou caus d’el lod muihan ag er visiteu a rér ér bed. N’en dé quet er memb tra ag er visit a ra er fidellan ag en ol guirhiéset ; hi hé groa guet en intantion santellan.
En dut a vertu, ér visiteu memb a rant, hac a zou sellet guet en dut ag er bed èl devérieu a honestis, hum gondui é quement-cé dré vertu.
En devotion, er garanté é quevér en nessan, gloër en Eutru Doué a gondui pazeu Mari. Hi a ya d’un ty péhani é ma cherviget ha câret en Eutru Doué. Hi a ya d’obér complimant d’hé haniterhue ag er græceu en dès reit Doué dehi, hac a béré en dès hi instruget en Æl.
Hi a ya de rantein visit dehi én intantion a zaccor chervige dehi, hac eit crihuat er garanté santel a oai étré z’ai.
En devotion ne zihuen quet dohomb a hum acquittein ag en devérieu hun nès en eil é quevér éguilé ér vro-men ; mæs hi a ra demb hum acquittein a nehai én ur fæçon crechén.
El ma clah tennein pourfit ag hé ol momandeu, hi a zihoal, a guement ma éel, doh en ol hantisseu inutil, doh en ol visiteu é péré ne glasquér meit er bligeadur.
En dut devot hum blige é hobér visiteu péré ou doug d’er visiteu, ind hac er-ré e visitant.
Ol er visiteu aral a zisplige dehai ; er vertu hum blige doh hum gavouit guet er vertu. Ol er visiteu aral ou chuéh memb ; souffrein a ra pihue-benac n’en dé quet én é léh.
Er Sænt a dèn pourfit aveit gloër en Eutru Doué, aveit sanctification ou nessan, hac aveit ou farfection propre, ag en œvreu péré a nehai ou hunan a zisco n’en dint na mad na fal.
Pe guemérehér scùir ar nehai, ha m’hum visitehér guet er memb disposition, péh fréh ne dennehér ag er visiteu-zé péré a zou unan ag en devérieu en dès en dut en eil é quevér éguilé ?
Caouit a rehér én ai mil pligeadur innoçant n’en dint quet hanaüet guet en dut ag er bed ; hum zouguein e rehér en eil éguilé d’er vertu.
Sorti a rehér a nehai non pas guet ur galon gouli, èl ma sortiér ag er visiteu annéus ag er bed, mæs læn ag er houtantemant santel péhani a zou partage en dut vad.
Hou péet enta, ineanneu crechén, hou péet liés dirac hou teulegat er scùir divin e zan a lacat dirac oh. El Mari, ne sortiet meit bihannan ma éellehait a hou retrait, ha ne hantet meit tud a vertu.
Ne glasquet, èl d’hi, meit inourein Doué ha douguein hou nessan d’er vertu, ha tennet pourfit aveit oh hui-memb ag en obligation é péhani é hoh de vihuein é mesq en dut.
# Ag er bedairvèt a Ourhæmeneu en Ilis

| ◄ Ag en dairvèt Gourhæmèn | Ag er bedairvèt Gourhæmèn | Ag er bempèt Gourhæmèn  ► |
The Dad Salvér e receuei Peb-Pasq, humplan ma heèllei.
EN Ilis dré er Ourhæmèn-ze e ordrén d’en ol Fidelèt Crechénion communiein guet en dispositioneu requis ha necessær, de Basq, én ou Farræs, ha non pas él léh-aral hemb congé ou Ferson. N’en dès hanni exant a accomplissein el Lezèn-ze ; pas memb er vugalé, a pe juge ou Hovezour en ou dès squênd vat assès eit hanàuein er gonsequance ag un action quer santel èl honnéh. Peb-unan e zou obligét d’obér é Basq én é Barræs, ha hanni n’eèll er gobér él léh-aral hemb congé é Berson. Ne accomplisser quet er Ourhæmèn-ze dré ur fal Gommunion ; hac er circonstance ag ur sacrilege groeit, de Basq, e zeli boud éxpliquét ér Govezion e vér obliget d’obér eit er reparein. Pihue-benac e vehai obliget d’obér ur Govezion general, rac m’en dehai bihuét dalh-mad é goal stad, e vehai obligét ehué de zisclariein peèd Pasq en dehai groeit durand é fal vuhé.
Er-ré e hum gav clan durand er Pasq ha n’eèllant quet monèt d’en Ilis, e zeli galhuein ou Hovezour quentéh èl ma vou tremenét er pèmbzec-dé a Basq, eit hum laquad ér stad d’aqùittein en obligation-ze. En Ilis e ordrén d’er Govezerion dalæein en absolvèn d’er-ré ne gaveint quet disposét mad eit gobér ou Fasq ; hac en dud-ce e zou obligét d’obér er péh e zou commandét tehai dré ou Hovezour, ha de retourn de govessad d’en amzér en dou merchét tehai : rac obligét int d’accomplissein Gourhæmèn en Ilis prestan ma heèlleint, ha ma ne brezant er gobér, ind e béh. Aveid er-ré e ya quênt Pasq én ur voyage-benac péhani e virou doh-t’ai a obér ou Fasq guet er-ré-ral, recommandét-è dehai gobér ou Fasq ér-raug. Er-ré e za d’er guær goudé Pasq, e zou obligét de hum bresantein prestan ma heèlleint.
En Ilis ne gommand d’hé bugalé communiein meid ur uéh ér blæ : mæs hi e zezir ma vihueint perpet santel assès eit boud ér stad de gommuniein liès. (Hui e gavou en dispositioneu requis eit communiein liès éxpliquét én Articl ag er Sacremand ag en Autær.
# Adoramb ol ér mistér admirabl

| ◄ Ar en Autær | Adoramb ol ér mistér admirabl | Deit, Sperèd-Santel, ni hou pèd ► |
* Adoramb ol ér mystér admirabl
* Un Doué cuhet, hur Salvér adorabl ;
* Joéntamb hur boéhieu ha cannamb ol ihuel
* En inour de Jesus, [Mab en Tad éternel. (bis.)
* Eit chom guen-n-emb ha rein t’emb confortance,
* En hum laca idan en apparance :
* Jesus, scùillet ar-n-amb peb sorte donæzon
* Ha reit t’emb, ni hou ped, [hou pénédiction. (bis.)
* Ælèd en nean, dischennet, m’hou couvi,
* Trugairéqueit aveid omb mab Mari :
* Gloër revou d’en Drindèd, tri person én un Doué,
* Ér bed-men, ér bed-hont [hag én éternité. (bis.)
* Recueil Pourchasse.
# Adoromp ol e Zakramant an Oter

Oberennoù damheñvel pe handelvoù all zo ivez, gwelout Adoromp holl e Sakramant an Aoter.
| ◄ Me hoc’h ador, ma Jezus | Adoromp ol e Zakramant an Oter | Kristenien, bobl eürus ► |
* Adoromp ol e Zakramant an Oter
* Gwir Vab Doue, Jezus hon Mest, hon Zalver :
* Sperejou evurus, prinset euz e bales,
* Adoret-han genimp, Meulet-han da james,
* Meulet-han da james.    (bis)
* Dre drugare evidomp ol inkarnet,
* Dre garante en Hosti zantel kuzet,
* Deut, ma Zalver Jezus, euz an oter ho tron,
* Da rei d’imp ol breman ho penediksion,
* Ho penediksion.    (bis)
* Enor ha gloar ha karante eternel,
* D’an Tad, d’ar Mab, ive d’ar Speret-Zantel :
* Meulomp hag adoromp tri Ferson en Doue,
* Epad an ol amzer hag an eternite,
* Hag an eternite.    (bis)
# Adoromp ol en Hosti

| ◄ Elet euz ar Barados | Adoromp ol en Hosti | Me hoc’h ador, ma Jezus ► |
* Adoromp ol en Hosti zakret
* Eun Doue leun a garante :
* Eur wej evidomp eo bet ganet,
* War an Oter e teu bemde !
* Pegen braz eo galloud ar belek,
* Laret a ra ur goms hepken
* Hag e tisken an Ol C’halloudek
* Doue a zent ouz mouez an den !
* Er mister-man, Tad madelezus,
* Enem roet d’ho pugale :
* Ho Korf zantel, ho Koad presius
* Zo magadures hon ine ;
* Mes evit ma vezimp preparet
* D’ho tigemer en hon c’halon,
* Digaset warnomp ol ho Speret,
* Da zevel d’ac’h eur c’haer a dron.
* Gloar d’an Tad eternel, hon C’hrouer,
* Ha Krouer kement a zo mad ;
* Gloar ive da Jezuz hon Zalver,
* A n-euz hon prenet gant e voad ;
* Gloar d’ar Speret a ro d’an ine
* Ners da gerzat er gwir Lezen ;
* D’an tri Ferson ’n eur memes Doue
* Gloar ha meulodi da viken !
# Adsavidigez Jesus

| ◄ Diski gant Jesus | Adsavidigez Jesus | Goad Jesus ► |
"Krist an Izelved"
* 2.
* Peleac’h ma da flem, o maro!
* Bez! peleac’h ema da viktoar?
* En he vuhanedigeziou
* An amzer hon c’haso d’ar gloar.
* 3.
* Rag Jesus-Krist hon gwir Zalver
* N’euz he Iliz ker delivret
* Hag hirie c’hoaz eur peoc’h kaer
* A zo ganthan ’ta kinniget.
* 4.
* Alleluia d’hor gwir Brener
* Ra vo meulet hano Doue
* Hag en douar, o ma Zalver!
* Vezi meulet evel en ev.